rejauldu/bengali-wikipedia huggingface dataset:
মায়াবতী হল ২০১৯ সালের একটি বাংলাদেশি চলচ্চিত্র। চলচ্চিত্রটিতে মুখ্য চরিত্রে অভিনয় করেছেন নুসরাত ইমরোজ তিশা ও ইয়াশ রোহান। চলচ্চিত্রটির কাহিনীকার,  চিত্রনাট্যকার ও পরিচালনা করেছেন অরুণ চৌধুরী। চিত্রগ্রহগণ করেছেন তানভীর আনজুম। চলচ্চিত্রটি প্রযোজনা করেছে আনোয়ার আজাদ ফিল্মস ও অনন্য সৃষ্টি ভিশন। এই চলচ্চিত্রের মাধ্যমে অভিনেত্রী নুসরাত ইমরোজ তিশা প্রথম কোনো চলচ্চিত্রের নাম ভূমিকায় অভিনয় করেছেন।   গল্পসুত্র  ২ ঘণ্টা ২০ মিনিট ব্যাপ্তির এ ছায়াছবির গল্পের মুখ্য বিষয় নারী পাচার। কাহিনিকার অরুন চৌধুরীর ভাষ্য অনুযায়ী গল্পের কেন্দ্রীয় চরিত্র মায়াকে ছোটবেলায় তার মায়ের কাছ থেকে চুরি করা হয়। পাচারকারীরা মায়াকে যৌনপল্লীতে বিক্রি করে। সেখানে মায়া খোদাবক্স নামক  একজন সংগীত গুরুর কাছে গান শেখে এবং সাথে থেকে গান করেন। মায়ার গানের প্রেমে পড়েন একজন ব্যারিস্টার। পরে ভয়ংকর খুনের ঘটনায় জড়িয়ে পড়ে মায়া। গল্প অন্যদিনকে মোড় নেয়।  অভিনয়ে  নুসরাত ইমরোজ তিশা - মায়া বেগম  ইয়াশ রোহান  ফজলুর রহমান বাবু  দিলারা জামান  রাইসুল ইসলাম আসাদ  মামুনুর রশীদ  আফরোজা বানু  নরেশ ভূঁইয়া   ওয়াহিদা মল্লিক জলি  অরুণা বিশ্বাস  তানভীর হোসেন প্রবাল  আগুন  নির্মাণ ২০১৮ সালের ১৫ ডিসেম্বর চলচ্চিত্রটির চিত্রগ্রহণ শুরু হয়। চলচ্চিত্রটির চিত্রগ্রহণ অনুষ্ঠিত হয় মানিকগঞ্জ, রাজবাড়ী, কালিয়াকৈর ও পুরান ঢাকায়। কাহিনীর বিশ্বাসযোগ্যতা ধরে রাখার নিমিত্তে দৌলতদিয়ার যৌনপল্লিতে শুটিং করা হয়েছে। ২০১৯ সালের ১৫ জানুয়ারি চলচ্চিত্রটির চিত্রগ্রহণ শেষ হয়।  বিপণন ও মুক্তি ২০১৯ সালের ১৭ জুন চলচ্চিত্রটি বিনা কর্তনে সেন্সর বোর্ড থেকে ছাড়পত্র লাভ করে। এরপর ২০১৯ সালের ২২ আগস্ট চলচ্চিত্রটির দেড় মিনিট ব্যাপ্তির টিজার মুক্তি পায়। চলচ্চিত্রটি জাজ মাল্টিমিডিয়ার পরিবেশনায় ২০১৯ সালের ১৩ সেপ্টেম্বর বাংলাদেশের ২২টি প্রেক্ষাগৃহে মুক্তি পায়। বহিঃবাংলাদেশের চলচ্চিত্রটি ২০১৯ সালের ২৭ অক্টোবর অস্ট্রেলিয়ার সিডনি ও মেলবোর্নে মুক্তি দেয়া হয়।  তথ্যসূত্র  বহিঃসংযোগ     বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:২০১৯-এর চলচ্চিত্র বিষয়শ্রেণী:২০১০-এর দশকের প্রণয়ধর্মী নাট্য চলচ্চিত্র বিষয়শ্রেণী:বাংলাদেশী প্রণয়ধর্মী নাট্য চলচ্চিত্র বিষয়শ্রেণী:জাজ মাল্টিমিডিয়া'র চলচ্চিত্র বিষয়শ্রেণী:অরুণ চৌধুরী পরিচালিত চলচ্চিত্র
দারোহা () ভারতের পাঞ্জাব রাজ্যের লুধিয়ানা জেলার একটি শহর।   জনসংখ্যার উপাত্ত  ভারতের ২০০১ সালের আদম শুমারি অনুসারে দারোহা শহরের জনসংখ্যা হল ১৮,৯৭৫ জন। এর মধ্যে পুরুষ ৫৬% এবং নারী ৪৪%।  এখানে সাক্ষরতার হার ৭১%। পুরুষদের মধ্যে সাক্ষরতার হার ৭৪% এবং নারীদের মধ্যে এই হার ৬৬%। সারা ভারতের সাক্ষরতার হার ৫৯.৫%, তার চাইতে দারোহা এর সাক্ষরতার হার বেশি।  এই শহরের জনসংখ্যার ১২% হল ৬ বছর বা তার কম বয়সী।   তথ্যসূত্র   বিষয়শ্রেণী:পাঞ্জাব, ভারতের শহর ও নগর বিষয়শ্রেণী:লুধিয়ানা জেলা
নগরকান্দা রেলওয়ে স্টেশন বাংলাদেশের ঢাকা বিভাগের ফরিদপুর জেলার নগরকান্দা উপজেলায় অবস্থিত ঢাকা-যশোর রেলপথের  একটি রেলওয়ে রেলওয়ে স্টেশন। এর কোড NGKDA।  ইতিহাস পদ্মা সেতু রেল সংযোগ প্রকল্পের মাধ্যমে রেলওয়ে নেটওয়ার্কের আওতায় বাংলাদেশের দক্ষিণ এবং দক্ষিণ পশ্চিমাঞ্চলকে আনা হয়। প্রথম ধাপে ঢাকার কমলাপুর থেকে দক্ষিণ-পশ্চিমাঞ্চলের জেলা যশোর পর্যন্ত ১৭২ কিলোমিটার ব্রডগেজ রেললাইন নির্মাণ করা হচ্ছে। ২০২৪ সালে পুরো প্রকল্পের কাজ শেষ করার সময়সীমা নির্ধারণ করা হয়েছে।  তথ্যসূত্র  বিষয়শ্রেণী:ফরিদপুর জেলার রেলওয়ে স্টেশন বিষয়শ্রেণী:নগরকান্দা উপজেলা
thumb|upright=1.5|GSM Jammer   GSM Jammer (বাংলাদেশ)  GSM Jammer এমন একটি ডিভাইস যা মোবাইল নেটওয়ার্কের সিগন্যাল ব্লক বা বাধাগ্রস্ত করে। বাংলাদেশে GSM Jammer ব্যবহার সম্পূর্ণ নিয়ন্ত্রিত এবং এটি ব্যবহারের জন্য বাংলাদেশ টেলিযোগাযোগ নিয়ন্ত্রণ কমিশন (BTRC)-এর অনুমতি প্রয়োজন। Jammer-এর অননুমোদিত ব্যবহার আইনত অপরাধ হিসেবে বিবেচিত হয়।   সংজ্ঞা এবং কার্যপ্রক্রিয়া  GSM Jammer মোবাইল নেটওয়ার্কের ফ্রিকোয়েন্সি ব্যান্ড (যেমন 900 MHz, 1800 MHz) লক্ষ্য করে কাজ করে। এটি মোবাইল টাওয়ার এবং মোবাইল ফোনের মধ্যে রেডিও সিগন্যাল আদান-প্রদান ব্যাহত করে, যার ফলে মোবাইল ফোনে "No Signal" বা "Emergency Calls Only" দেখা যায়।   কার্যপ্রক্রিয়া    Jammer রেডিও ফ্রিকোয়েন্সির মাধ্যমে মোবাইল নেটওয়ার্কের সিগন্যাল ব্লক করে।  এটি মোবাইল ফোন এবং নেটওয়ার্ক টাওয়ারকে সংযোগ স্থাপনে বাধা দেয়।  Jammer-এর কার্যক্ষমতার উপর ভিত্তি করে একটি ছোট বা বড় এলাকায় এর প্রভাব পড়ে।   বাংলাদেশে ব্যবহার  বাংলাদেশে GSM Jammer-এর ব্যবহার নিয়ন্ত্রিত এবং শুধুমাত্র নির্দিষ্ট ক্ষেত্রে অনুমোদিত।   অনুমোদিত ক্ষেত্র    সামরিক ও নিরাপত্তা এলাকা: সামরিক ঘাঁটি, গুরুত্বপূর্ণ সরকারি অফিস, এবং নিরাপত্তা ঝুঁকিপূর্ণ এলাকায় Jammer ব্যবহার করা হয়।  পরীক্ষার হল: পরীক্ষায় চিটিং প্রতিরোধের জন্য Jammer ব্যবহৃত হতে পারে।  গোপনীয় বৈঠক এবং সম্মেলন: রাষ্ট্রপতি, প্রধানমন্ত্রী, এবং গুরুত্বপূর্ণ বৈঠক চলাকালে তথ্য ফাঁস রোধ করতে Jammer ব্যবহার করা হয়।  কারাগার: অপরাধীদের অননুমোদিত মোবাইল ব্যবহার রোধে Jammer ব্যবহৃত হয়।   অনুমোদনের প্রক্রিয়া  GSM Jammer ব্যবহারের জন্য BTRC-এর লিখিত অনুমোদন আবশ্যক। অনুমতি প্রক্রিয়ায় নিম্নলিখিত ধাপ অন্তর্ভুক্ত:   আবেদন জমা এবং ব্যবহারকারীর পরিচয় প্রদান।  ব্যবহারের উদ্দেশ্য উল্লেখ।  আবেদন পর্যালোচনার পর অনুমোদন।   আইন এবং শাস্তি    আইন  বাংলাদেশের টেলিযোগাযোগ আইন, ২০০১ অনুযায়ী, অনুমতি ছাড়া Jammer ব্যবহার করা বেআইনি।   শাস্তি    জরিমানা: অনুমোদন ছাড়া ব্যবহার করলে আর্থিক জরিমানা আরোপ করা হয়।  ডিভাইস জব্দ: অবৈধ Jammer ডিভাইস জব্দ করা হয়।  কারাদণ্ড: গুরুতর অপরাধের ক্ষেত্রে কারাদণ্ড দেওয়া হতে পারে।   সতর্কতা  GSM Jammer-এর অননুমোদিত ব্যবহার জরুরি পরিষেবা, যেমন অ্যাম্বুলেন্স, পুলিশ, এবং ফায়ার সার্ভিসের যোগাযোগ ব্যাহত করতে পারে। তাই জনসাধারণকে Jammer ব্যবহার থেকে বিরত থাকার পরামর্শ দেওয়া হয়।   উপসংহার  GSM Jammer একটি গুরুত্বপূর্ণ প্রযুক্তি যা নির্দিষ্ট পরিস্থিতিতে নিরাপত্তা নিশ্চিত করতে ব্যবহৃত হয়। তবে এর অননুমোদিত ব্যবহার আইনত শাস্তিযোগ্য এবং সাধারণ মানুষের জীবনে ব্যাঘাত ঘটাতে পারে। বাংলাদেশে Jammer ব্যবহারের আগে অবশ্যই BTRC-এর অনুমতি নিশ্চিত করা প্রয়োজন।   তথ্যসূত্র    বাংলাদেশ টেলিযোগাযোগ আইন, ২০০১  বাংলাদেশ টেলিযোগাযোগ নিয়ন্ত্রণ কমিশন (BTRC)  বিষয়শ্রেণী:টেলিযোগাযোগ প্রযুক্তি বিষয়শ্রেণী:মোবাইল টেলিযোগাযোগ
ডান|থাম্ব|300x300পিক্সেল| অ্যাঞ্জেলহোমে ইউএফও মেমোরিয়াল ইউএফও-মেমোরিয়াল এনজেলহোম হলো একটি ভাস্কর্য যা সুইডেনের এনজেলহোমের একটি বনভূমি, ক্রোনসকোন এ ধারণাকৃত ইউএফও অবতরণের চিহ্ণ হিসেবে তৈরি করা হয়েছে। এরকম আরও কয়েকটি স্মৃতিস্তম্ভ ইউরোপে রয়েছে। অন্যান্য উদাহরণগুলির মধ্যে রয়েছে স্কটল্যান্ডের লিভিংস্টনের রবার্ট টেলরের স্মৃতিসৌধ এবং পোল্যান্ডের এমিলসিনে এমিলসিন ইউএফও স্মৃতিসৌধ। এটি ১৯৬৩ সালে তৈরি করা হয় এবং ক্রোনসকোজেনের একটি পরিষ্কৃত বনে অবস্থিত, যেখানে সে সময়কালে অসংখ্য "বড় আকারের পরীক্ষামূলক উড়ান" পরিচালনা করা হয়েছিলো।  ইউএফও-মেমোরিয়াল অ্যাঞ্জেলহোম আসলে একটি ইউএফওয়ের অবতরণের স্মৃতিচারণ করে। কথিত আছে যে ১৯৪৬ সালের ১৮ মে এবং সুইডিশ উদ্যোক্তা, সের্নেল এবির মালিক ও প্রতিষ্ঠাতা গাস্তা কার্লসন সে ঘটনাটি স্বচক্ষে দেখেছিলেন। স্মৃতিসৌধটি আদতে ইউএফও এর একটি মডেল ও অবতরণের চিহ্ন নিয়ে গঠিত এবং কংক্রিট দ্বারা নির্মিত।  ইউএফও-সুইডেনের চেয়ারম্যান, ক্ল্যাস সোভান, মামলাটি তদন্ত করেছেন এবং এই ঘটনার বিষয়ে গোস্তা কার্লসনের সাথে যৌথভাবে একটি বই লিখেছেন। যদিও তাঁর মতে গোস্তা কার্লসন যেভাবে ঘটনাটি বর্ণনা করেছেন, তার কোনও বিশ্বাসযোগ্য প্রমাণ নেই।    তথ্যসূত্র    বহিঃসংযোগ    এঞ্জেলহোম ট্যুরিজম এজেন্সি   সুইডিশ ইউএফও সংস্থা  ভ্রমণ পরামর্শ  বিষয়শ্রেণী:অশনাক্ত উড়ন্ত বস্তু বিষয়শ্রেণী:সুইডেন বিষয়শ্রেণী:ভ্রমণ বিষয়শ্রেণী:পর্যটন বিষয়শ্রেণী:সুইডেনের দর্শনীয় স্থান
রশিদা বি হলেন ভোপালের থেকে আগত একজন ভারতীয় সক্রিয়কর্মী। ২০০৪ সালে তিনি চম্পা দেবী শুক্লার সাথে যৌথভাবে গোল্ডম্যান পরিবেশ পুরস্কার পেয়েছিলেন। তারা দুজন ১৯৮৪ সালের ভোপাল বিপর্যয়ের পর, এই বিপর্যয় থেকে বেঁচে যাওয়া ব্যক্তিদের জন্য ন্যায়বিচার আদায়ে সংগ্রাম করেন এবং বিপর্যয়ের জন্য দায়ীদের বিচারের জন্য অভিযান, প্রচার প্রচারণা চালান। এই বিপর্যয়ে প্রায় ২০,০০০ মানুষ মারা গিয়েছিল।   পুরস্কার  ২০০৪ সালে, ভোপালের বিপর্যয়ের ২০তম বার্ষিকীতে রশিদা বি এবং চম্পা দেবী শুক্লা, ক্যালিফোর্নিয়ার সান ফ্রান্সিসকোতে একটি অনুষ্ঠানে গোল্ডম্যান পরিবেশ পুরস্কার পেয়েছিলেন। পুরস্কারের অর্থ তিনি চিঙ্গারি ট্রাস্ট খোলার জন্য ব্যবহার করেছিলেন। ট্রাস্টটি ত্রুটিযুক্ত নবজাতক শিশুদের চিকিৎসা সহায়তা প্রদানে কাজ করে। ট্রাস্টটি অসুস্থতার কারণে কাজ করতে পারে না এমন লোকদেরকেও কর্মসংস্থান সুযোগ করে দেয়।   ব্যক্তিগত জীবন  রশিদা বি কেন্দ্রীয় সরকারের ছাপাখানায় অধস্তন বাঁধাইকারী হিসেবে কাজ করেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:ভারতীয় মানবাধিকার কর্মী বিষয়শ্রেণী:ভারতীয় নারী সক্রিয়কর্মী বিষয়শ্রেণী:ভারতীয় মুসলিম বিষয়শ্রেণী:ভোপালের ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:মধ্যপ্রদেশের সক্রিয়কর্মী বিষয়শ্রেণী:২০শ শতাব্দীর ভারতীয় মুসলিম বিষয়শ্রেণী:গোল্ডম্যান পরিবেশ পুরস্কার প্রাপক
উত্তরগ্রাম ইউনিয়ন বাংলাদেশের রাজশাহী বিভাগের নওগাঁ জেলার মহাদেবপুর উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৭৩.৩৬.৯৬।   ভৌগোলিক অবস্থান ও আয়তন  মহাদেবপুর উপজেলা সদর হতে পূর্ব দিকে অবস্থিত এ ইউনিয়নের মোট আয়তন ৭৪৪৪ একর বা ৩০.১৩ বর্গকিলোমিটার। এর উত্তরে মহাদেবপুর-নওগাঁর প্রধান পাকা সড়ক, পূর্বে ভীমপুর ইউনিয়ন, দক্ষিণে সফাপুর ইউনিয়ন এবং পশ্চিমে আত্রাই নদী অবস্থিত।   প্রশাসনিক এলাকা  উত্তরগ্রাম ইউনিয়ন ১৩ মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —  উত্তরগ্রাম  শিবরামপুর  চকগোড়া  জোতহরি  শিবগঞ্জ  সুলতানপুর  দরিয়াপুর  দোহালী  ধর্মপুর  ভালাইন  বামনসাতা  কর্ণপুর  শ্রীরামপুর  হাটবড়াইল   জনসংখ্যা  ২০১১ সালের আদমশুমারি অনুযায়ী উত্তরগ্রাম ইউনিয়নের মোট জনসংখ্যা ছিল ২৯,২৩৯ জন, যারা ৭৬৩৪ টি পরিবার বসবাস করে, যার মধ্যে পুরুষ হল ১৪৬১৫ জন এবং নারী হল ১৪৬২৪ জন।   শিক্ষা ও সংস্কৃতি  উত্তরগ্রাম ইউনিয়নে ২টি কলেজ, ২টি দাখিল মাদ্রাসা , ৭টি এবতেদায়ী মাদরাসা, ১০টি মাধ্যমিক স্কুল , ১৪টি নিম্ন মাধ্যমিক স্কুল, ১০টি সরকারী প্রাথমিক বিদ্যালয় রয়েছে। এখানকার গড় সাক্ষরতার হার ৭৩.৮%। তার মধ্যে নারী শিক্ষার হার ৫৪.৩% এবং পুরুষ শিক্ষার হার ৬২.৪%।   অর্থনীতি ও যোগাযোগ  উত্তরগ্রাম ইউনিয়নের অর্থনীতি মূলত কৃষি নির্ভর।   আরও দেখুন   বাংলাদেশের ইউনিয়ন  বাংলাদেশে স্থানীয় সরকার  রাজশাহী বিভাগ   তথ্যসূত্র    বহিঃসংযোগ   উত্তরগ্রাম ইউনিয়ন  — বাংলাদেশ জাতীয় তথ্য বাতায়ন  বিষয়শ্রেণী:মহাদেবপুর উপজেলার ইউনিয়ন
হারুন-অর-রশীদ (জন্ম: ১ জুলাই ১৯৫৪) একজন বাংলাদেশী কৃষিতত্ত্ববিদ। তিনি পটুয়াখালী বিজ্ঞান ও প্রযুক্তি বিশ্ববিদ্যালয়ের (পবিপ্রবি) কৃষিতত্ত্ব বিভাগের অধ্যাপক এবং বিশ্ববিদ্যালয়টির সাবেক উপাচার্য।   প্রাথমিক জীবন ও শিক্ষা  হারুন-অর-রশীদ ১৯৫৪ সালের ১ জুলাই ঝালকাঠির রাজাপুর উপজেলার সাঙ্গর গ্রামে জন্মগ্রহণ করেন। তার বাবা আবদুল কাদের আকন এবং মা সোনা বারু। তিনি যশোর শিক্ষা বোর্ডের অধীনে ১৯৬৯ সালে মাধ্যমিক এবং ১৯৭১ সালে উচ্চমাধ্যমিক পাস করেন।  তিনি তৎকালীন সোভিয়েত রাশিয়ার কুবান এগ্রিকালচারাল ইনস্টিটিউট থেকে ১৯৮২ সালে কৃষিতত্ত্বে স্নাতকোত্তর এবং রাশিয়ার কুবান স্টেট এগ্রেরিয়ান ইউনিভার্সিটি থেকে শস্য বিজ্ঞানের উপর গবেষণার জন্য ১৯৯২ সালে পিএইচডি ডিগ্রি অর্জন করেন।   কর্মজীবন  হারুন-অর-রশীদ ১৯৮২ সালে তৎকালীন পটুয়াখালী কৃষি কলেজে (পরবর্তীকালে পবিপ্রবি) শিক্ষকতা জীবন শুরু করেন। তিনি কলেজটির অধ্যক্ষ হিসেবেও দায়িত্ব পালন করেন।  হারুন পটুয়াখালী বিজ্ঞান ও প্রযুক্তি বিশ্ববিদ্যালয়ের কৃষিতত্ত্ব বিভাগে দীর্ঘদিন অধ্যাপনা করেছেন। কর্মজীবনে তিনি বিশ্ববিদ্যালয়টির কৃষি অনুষদের ডিন, পিজিএসের ডিন, ডিনস্ কাউন্সিলের আহ্বায়ক, প্রভোস্ট, পরিচালক (পরিকল্পনা, উন্নয়ন ও ওয়ার্কস্), রিজেন্ট বোর্ডের সদস্য, বঙ্গবন্ধু পরিষদের সভাপতিসহ বিভিন্ন গুরুত্বপূর্ণ পদে অধিষ্ঠিত ছিলেন।  হারুন-অর-রশীদ ২০০৮ সালে আট মাস মেয়াদে পটুয়াখালী বিজ্ঞান ও প্রযুক্তি বিশ্ববিদ্যালয়ের উপাচার্য ছিলেন। তিনি পুনরায় ২০১৭ সালের ৫ জানুয়ারি থেকে পরবর্তী চার বছর পবিপ্রবির উপাচার্য হিসেবে দায়িত্ব পালন করেন।   গবেষণাকর্ম  জাতীয় ও আন্তর্জাতিক জার্নালে তার প্রায় ২৫টি গবেষণাপত্র প্রকাশিত হয়েছে। তিনি একাধিক গবেষণা প্রকল্পে মুখ্য গবেষক হিসেবে গবেষণা করেছেন। এছাড়া তিনি উল্লেখযোগ্য সংখ্যক স্নাতকোত্তর ও পিএইচডি পর্যায়ের শিক্ষার্থীর গবেষণা তত্ত্বাবধায়ক হিসেবে দায়িত্ব পালন করেন।   সদস্যপদ  তিনি বাংলাদেশ কৃষিতত্ত্ব সমিতি ও কৃষিবিদ ইনস্টিটিউশন বাংলাদেশসহ বিভিন্ন পেশাজীবী সংগঠনের সদস্য।   তথ্যসূত্র   বিষয়শ্রেণী:১৯৫৪-এ জন্ম বিষয়শ্রেণী:জীবিত ব্যক্তি বিষয়শ্রেণী:পটুয়াখালী বিজ্ঞান ও প্রযুক্তি বিশ্ববিদ্যালয়ের উপাচার্য বিষয়শ্রেণী:রাজাপুর উপজেলার ব্যক্তি বিষয়শ্রেণী:বরিশাল বিভাগের শিক্ষায়তনিক
ডোঙ্গরগাঁও () ভারতের ছত্তিসগড় রাজ্যের রাজনন্দগাঁও জেলার একটি নগর পঞ্চায়েত-শাসিত শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩০৪ মিটার (৯৯৭ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে দঙ্গারগাঁও শহরের জনসংখ্যা হল ১১,৫৭১ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৭২%। পুরুষদের মধ্যে সাক্ষরতার হার ৭৮% এবং নারীদের মধ্যে এই হার ৬৪%। সারা ভারতের সাক্ষরতার হার ৫৯.৫%, তার চাইতে দঙ্গারগাঁও এর সাক্ষরতার হার বেশি।  এই শহরের জনসংখ্যার ১৪% হল ৬ বছর বা তার কম বয়সী।   তথ্যসূত্র   বিষয়শ্রেণী:ছত্তিশগড়ের শহর
মহসীন আলী সরদার (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।দৈনিক প্রথম আলো, "তোমাদের এ ঋণ শোধ হবে না" | তারিখ: ২৪-০১-২০১২   জন্ম ও শিক্ষাজীবন  মহসীন আলী সরদারের জন্ম দিনাজপুর জেলার পার্বতীপুর উপজেলার মন্থথপুর ইউনিয়নের নারায়ণপুর গ্রামে। তার বাবার নাম মো. আমিরউদ্দিন সরদার এবং মায়ের নাম মফিজন নেছা। তার স্ত্রীর নাম খাদিজা খানম। তাদের চার ছেলে, এক মেয়ে।    কর্মজীবন  ১৯৭১ সালে  রাজশাহী বিশ্ববিদ্যালয়ের এমএসসির ছাত্র ছিলেন মহসীন আলী সরদার। মুক্তিযুদ্ধ শুরু হলে যুদ্ধে যোগ দেন। সে সময় তিনি বাড়িতে ছিলেন। এপ্রিল মাসের শেষ দিকে তিনি ভারতে গিয়ে তৃতীয় ইস্ট বেঙ্গল রেজিমেন্টের সঙ্গে সংযুক্ত হন। প্রাথমিক প্রশিক্ষণ নিয়ে সীমান্ত এলাকায় কয়েকটি গেরিলা অপারেশনে অংশ নেন। পরে উচ্চতর প্রশিক্ষণে যান। প্রশিক্ষণ শেষে আঙ্গিনাবাদ সাবসেক্টরে যোগ দেন। এখানে তিনি ক্যাম্প অ্যাডজুটেন্ড হিসেবে দায়িত্ব পালন করেন। স্বাধীনতার পর তিনি সরকারি চাকরিতে যোগ দেন। তিনি বান্দরবানের জেলা প্রশাসক ছিলেন (১৫/০২/১৯৯৯-২৩/০৩/২০০১)। সে সময় ড. মোহাম্মদ আমীন বান্দরবানের ম্যাজিস্ট্রেট থাকাকালীন পার্বত্য চট্টগ্রাম বিষয়ক আইন গ্রন্থটি প্রণয়ন করেন। এর ভূমিকা লিখেছিলেন জেলা প্রশাসক মো. মহসিন আলী সরদার বীরপ্রতীক।   মুক্তিযুদ্ধে ভূমিকা  ১৯৭১ সালের ১২ আগস্ট দিনাজপুর জেলার অন্তর্গত বনতারা বিওপির অবস্থান ছিলো দিনাজপুর-ফুলবাড়ী সড়কের মোহনপুর সেতুর পশ্চিম-দক্ষিণ দিকে। বনতারা বিওপির অদূরেই ছিলো ভারতের সমজিয়া বিওপি। বনতারায় ছিল পাকিস্তানি সেনাবাহিনীর একটি দল। তাদের প্রতিরক্ষা অবস্থান ছিল বেশ সুরক্ষিত। মুক্তিযুদ্ধকালে এই এলাকা ছিল মুক্তিবাহিনীর ৭ নম্বর সেক্টরের আঙ্গিনাবাদ সাবসেক্টরভুক্ত। পূর্বপরিকল্পনা অনুসারে ১২ আগস্ট রাতে মুক্তিযোদ্ধারা সেখানে অতর্কিতে আক্রমণ চালান। পাঁচ দলে বিভক্ত মুক্তিযোদ্ধারা ছিলেন মোট ৫০ জন। চার দলে ১১ জন করে এবং বিস্ফোরক দলে ছয়জন। ১১ জনের একটি দলের নেতৃত্বে ছিলেন মহসীন আলী সরদার। অপর একটি দলের নেতৃত্বে ছিলেন তৃতীয় ইস্ট বেঙ্গল রেজিমেন্টের নায়েব সুবেদার সহিদ উল্লাহ ভূঁইয়া। কয়েকটি দলে বিভক্ত হয়ে মুক্তিযোদ্ধারা একযোগে আক্রমণ চালালেন সীমান্ত বিওপিতে (সীমান্ত চৌকি)। আকস্মিক এ আক্রমণে হকচকিত পাকিস্তানি সেনারা। মুক্তিযোদ্ধারা গুলি করতে করতে বিওপি লক্ষ্য করে এগোতে থাকলেন। তখন পাকিস্তানি সেনারা পাল্টা আক্রমণ শুরু করল। তুমুল লড়াই চলতে থাকে। হঠাৎ পাকিস্তানিদের আক্রমণের তীব্রতা বেড়ে গেল। এ সময় গুলিতে শহীদ হন সহিদ উল্লাহ ভূঁইয়া, বীর বিক্রম। আহত হলেন কয়েকজন। এরপর মুক্তিযোদ্ধারা সিদ্ধান্ত নিলেন পশ্চাদপসরণের। আরও কিছুক্ষণ সহযোদ্ধাদের নিয়ে সাহসিকতার সঙ্গে আবার লড়াই করলেন মহসীন আলী সরদার।  পরে তিনি সহযোদ্ধাদের নিয়ে চেষ্টা করেন শহীদ সহযোদ্ধার মরদেহ উদ্ধারে। সে দিন যুদ্ধে পাকিস্তানিদেরও ব্যাপক ক্ষয়ক্ষতি    পুরস্কার ও সম্মাননা   বীর প্রতীক   তথ্যসূত্র    পাদটীকা       বহিঃসংযোগ   বিষয়শ্রেণী:বীর প্রতীক বিষয়শ্রেণী:জীবিত ব্যক্তি বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
মাজুলী সংস্কৃতিক বিশ্ববিদ্যালয় অসমের মাজুলীতে অবস্থিত একটি সংস্কৃতিক শিক্ষা ও গবেষণার বিষয়ের বিশ্ববিদ্যালয় যা এখন বাজ্যিক বিশ্ববিদ্যালয়। এই বিশ্ববিদ্যালয়টি আসাম সরকার ২০১৭ সালের ৭ সেপ্টেম্বর গৃহীত সভায় মাজুলী সংস্কৃতিক বিশ্ববিদ্যালয় বিধেয়ক, ২০১৭-র অধীনত স্থাপন করেছে। ২০১৮ সালের ১৩ জুলাই  অসমের মুখ্যমন্ত্ৰী সর্বানন্দ সোনোয়াল প্ৰায় ৩০০ কোটি টকা ব্যয়ে  অসমের প্ৰথম সংস্কৃতিক বিশ্ববিদ্যালয়ের ভিত্তিপ্রস্তর স্থাপন করেন৷  ২০১৯ সালের ১০ জুন অধ্যাপক ড. দাম্বরুধর নাথ বিশ্ববিদ্যালয়ের প্ৰথম উপাচাৰ্য পদবীত নিযুক্তি লাভ করেন। ২০২০-২১ শিক্ষাবর্ষে মাজুলী মহাবিদ্যালয়ের অস্থায়ী অস্থায়ী ক্যম্পাসপ পাঠদান শুরু হয়।  তথ্যসূত্র  বিষয়শ্রেণী:আসামের বিশ্ববিদ্যালয় বিষয়শ্রেণী:২০১৯-এ আসামে প্রতিষ্ঠিত বিষয়শ্রেণী:২০১৯-এ প্রতিষ্ঠিত শিক্ষাপ্রতিষ্ঠান বিষয়শ্রেণী:আসামের বিশ্ববিদ্যালয় ও কলেজ বিষয়শ্রেণী:ভারতের সরকারি বিশ্ববিদ্যালয়
মা ছেং-ইউয়েন একজন চীনা প্রত্নতত্ত্ববিদ। সাংস্কৃতিক বিপ্লবের সময় লালফৌজ দ্বারা প্রত্নতাত্ত্বিক নিদর্শন ধ্বংসের হাত থেকে প্রতিরোধ ও রক্ষার জন্য তিনি প্রশংসিত। এছাড়া তিনি সাংহাই জাদুঘরের পুনর্নির্মাণের জন্য গুরুত্বপূর্ণ ভূমিকা পালন করেছিলেন। তিনি তৃতীয় জন ডি. রকফেলার পুরস্কারের প্রাপক। এছাড়া তিনি ফরাসি রাষ্ট্রপতি জাক শিরাক কর্তৃক লেজিওঁ দনরে ভূষিত হয়েছিলেন। মা প্রাচীন চীনা ব্রোঞ্জের উপর বই এবং গবেষণাপত্র প্রকাশ করেছিলেন। তিনি চিন হৌ সু পিয়েনচুং এবং প্রাচীন চীনের যুদ্ধরত রাজ্যকালের বাঁশের কিছু টুকরো (এগুলো পূর্বে লেখার সামগ্রী হিসেবে ব্যবহৃত হত) ছাড়াও বেশকিছু প্রত্নতাত্ত্বিক নিদর্শন আবিষ্কার করেন। এগুলো বর্তমানে চীনের জাতীয় সম্পদ হিসেবে বিবেচিত। (বাকি অংশ পড়ুন...)
thumb|275px|সমৃদ্ধ সংখ্যা সমৃদ্ধ সংখ্যা(ইং. abundant number) হল এক ধরনের পূর্ণ সংখ্যা, n যার জন্য σ(n) > 2n. σ(n) − 2n এই মানটিকে n সংখ্যাটির প্রাচুর্য বলা হয়। অন্য কথায় বলা যায়, সংখ্যাটির প্রকৃত গুণনীয়ক গুলির সমষ্টি সংখ্যাটির চেয়ে বড়।   সমৃদ্ধ সংখ্যার উদাহরণ   প্রথম কয়েকটি সমৃদ্ধ সংখ্যা হল,  12,18,20,24,30,36,40,42,48,54,56,60,66,70,72,78,80,84,88,90,96,100,102...   কিছু আকর্ষণীয় তথ্য    ক্ষুদ্রতম বিজোড় সমৃদ্ধ সংখ্যা হল 945.  ১৯৯৮ সালে Marc Deléglise দেখান যে, এই সংখ্যার স্বাভাবিক ঘনত্ব 0.2474 থেকে 0.2480.  অগুণতি বিজোড় এবং জোড়, সমৃদ্ধ সংখ্যার অস্তিত্ব রয়েছে। নিখুঁত সংখ্যার সকল প্রকৃত গুণিতক এবং সমৃদ্ধ সংখ্যার সকল গুণিতক সমৃদ্ধ সংখ্যা।   20161 এর চেয়ে বড় সকল পূর্ণ সংখ্যাকে, দুইটি সমৃদ্ধ সংখ্যার যোগফল আকারে লেখা যায়।  যেসব সমৃদ্ধ সংখ্যা অর্ধনিখুঁত সংখ্যা নয়, তাদেরকে অদ্ভুত সংখ্যা বলা হয়। প্রাচুর্য 1 বিশিষ্ট সমৃদ্ধ সংখ্যাকে নিখুঁতপ্রায় সংখ্যা বলা হয়।  সমৃদ্ধ সংখ্যার কাছাকাছি দুইটি সংখ্যা হল, নিখুঁত সংখ্যা এবং অসমৃদ্ধ সংখ্যা। স্বাভাবিক সংখ্যাকে প্রথমদিকে অসমৃদ্ধ, নিখুঁত এবং সমৃদ্ধ এই ৩টি শ্রেণীতে ভাগ করা হয়েছিল। যে সব সংখ্যার গুণণীয়ক গুলোর মধ্যে ঐ সংখ্যা বাদে বাকী গুণণীয়কগুলোর যোগফল ঐ সংখ্যাটি থেকে বড় সেই সব সংখ্যাকে সমৃদ্ধ সংখ্যা বলে।  বিষয়শ্রেণী:পূর্ণ সংখ্যার ধারা
সন্তডা পশ্চিম নেপালের সেতী অঞ্চলের অছাম জেলার একটি গ্রাম উন্নয়ন সমিতি। ১৯৯১ সালের নেপালের জনশুমারি অনুসারে এর জনসংখ্যা ছিল ১৯৮০ জন এবং খানার সংখ্যা ছিল ৩৮২ টি। ২০০১ সালের শুমারি অনুসারে জনসংখ্যা ছিল ২,৪৩৭ জন এবং সাক্ষরতার হার ছিল ২৭%।   তথ্যসূত্র   বিষয়শ্রেণী:অছাম জেলার জনপদসমূহ বিষয়শ্রেণী:অছাম জেলার ভূগোল অসম্পূর্ণ বিষয়শ্রেণী:অছাম জেলার গ্রাম উন্নয়ন সমিতি বিষয়শ্রেণী:উইকিউপাত্তে স্থানাঙ্ক আছে
thumb|right|মেট্রোপলিটন মিউজিয়াম অফ আর্টের সংগ্রহে একটি পিঞ্চবেক ঘড়ি পিঞ্চবেক (সংকর ধাতু) হল পিতলের একটি রূপ। তামা এবং দস্তার মিশ্রণে তৈরি হয় পিতল। পিঞ্চবেক সংকর ধাতুতে তামা এবং দস্তা এমন ভাবে মেশানো হয় যাতে এটি দেখতে সোনার মতো লাগে। এই সংকর ধাতুটি আঠারো শতকের গোড়ার দিকে লন্ডনের ঘড়ি নির্মাতা ক্রিস্টোফার পিঞ্চবেক আবিষ্কার করেছিলেন। সেই সময় কেবল ১৮ ক্যারেট মানের সোনার গয়না বিক্রি হতো, যা অনেক সাধারণ মানুষের নাগালের বাইরে ছিল। পিঞ্চবেকের বিকাশের ফলে সাধারণর মানুষেরা সোনার গহনার সাধ মেটাতে পিঞ্চবেক দিয়ে তৈরি গয়না কিনতেন। সেইসময় সাধারণ কোচগাড়িতে যেখানে চুরির সম্ভাবনা রয়েছে, সেখানে পিঞ্চবেকের গহনা ব্যবহার করা হত। ১৮শ শতকের তিরিশের দশক পর্যন্ত ক্রিস্টোফার পিঞ্চবেক এবং তার অনুগামীরা আসল পিঞ্চবেক তৈরি করেছিলেন। পরে অসাধু স্বর্ণকারেরা পিঞ্চবেককে সোনা হিসাবে বাজারে ছেড়ে দিয়েছিল। বছরের পর বছর ধরে পিঞ্চবেক সংকর ধাতুর তৈরি গয়না সস্তা নকল সোনার গয়না হিসাবে চলে আসছে।World Wide Words, Pinchbeck বর্তমানে স্বর্ণকারদের উপর নির্ভর করে, গয়নাটি আসল পিঞ্চবেক, নাকি ধাতুর উপর পিঞ্চবেকের প্রলেপ। সাধরণভাবে ধাতুর প্রলেপ দেওয়া বস্তুকে গিল্ট ধাতু বলে।  উনিশ শতকের দ্বিতীয়ার্ধে পিঞ্চবেকের ব্যবহার একেবারেই কমে যায়। এর পরিবর্তে কম ক্যারেটযুক্ত সোনার চল বাড়ে। ১৮৫৪ সালে কম ক্যারেটযুক্ত সোনার গয়নাকে বৈধতা দেওয়া হয়েছিল।  পিঞ্চবেক সংকর ধাতুতে সাধারণত শতকরা ৮৯ ভাগ তামা এবং শতকরা ১১ ভাগ দস্তা থাকে অথবা শতকরা ৯৩ ভাগ তামা এবং শতকরা ৭ ভাগ দস্তা দেখা যায়।Pinchbeck on Chemistry Learner   তথ্যসূত্র   বিষয়শ্রেণী:তামার সংকর ধাতু
(for Reduced pull-quote) is a variant of the  quotation template, intended for relatively short pull quotes of  50 or 100 words. It results in a floating quote with the article text wrapping around it, like an image.  For longer pull quotes, especially those which are more than a paragraph, or are longer than the rest of the paragraph they are quoted in, a similar effect (across the page) can be produced by  Cquote. For long quotations in the text, the Manual of Style recommends using the HTML <blockquote> element or the  template (which produces the blockquote tag).  Usage Align quote box to the right:   {{Rquote|right|Quote text|Origin of quote|Cited source}}  Align quote box to the left:   {{Rquote|left|Quote text|Origin of quote|Cited source}}  You should not put quotation marks around the quote. This template serves as a block quote to separate it from the text instead.  Parameters  Alignment (left, right).  The Quote Text  Source (who said it?)  Citation (where was it said?)  Example Align Right → Code  <nowiki>{{Rquote|right| This is an example pullquote with the first option set to ''right''.| [[Anonymity|Anonymous]]|''Rquote template page''}}{{Lorem Ipsum}}</nowiki> Result  Align Left ← Code  <nowiki>{{Rquote|left| This is an example pullquote with the first option set to ''left''.| [[Anonymity|Anonymous]]|''Rquote template page''}}{{Lorem Ipsum}}</nowiki> Result  See also
গৌরীপুর জংশন রেলওয়ে স্টেশন বাংলাদেশের ময়মনসিংহ বিভাগের ময়মনসিংহ জেলার গৌরীপুর উপজেলায় অবস্থিত একটি রেলওয়ে স্টেশন।  ইতিহাস ১৯১২-১৯১৮ সালের মধ্যে ময়মনসিংহ-ভৈরববাজার রেলওয়ে কোম্পানি ময়মনসিংহ-গৌরীপুর, গৌরীপুর-নেত্রকোণা-মোহনগঞ্জ, শ্যামগঞ্জ-জারিয়া ঝাঞ্চাইল, গৌরীপুর-ভৈরববাজার রেললাইন স্থাপন করে। এসময় গৌরীপুর জংশন রেলওয়ে স্টেশন তৈরি করা হয়। এই শাখাগুলি ১৯৪৮-৪৯ সালের মধ্যে সরকার অধিগ্রহণ করে। উক্ত স্টেশনটির উপর লেখক হুমায়ুন আহমেদ "গৌরীপুর জংশন" উপন্যাস রচনা করেছেন।   পরিষেবা গৌরীপুর জংশন রেলওয়ে স্টেশন চলাচলকারী ট্রেনের তালিকা নিম্নে দেওয়া হলো: বিজয় এক্সপ্রেস হাওর এক্সপ্রেস মোহনগঞ্জ এক্সপ্রেস    ময়মনসিংহ এক্সপ্রেস ঈশা খাঁ এক্সপ্রেস মহুয়া কমিউটার বলাকা কমিউটার ও লোকাল ট্রেন।  তথ্যসূত্র  বিষয়শ্রেণী:ময়মনসিংহ জেলার রেলওয়ে স্টেশন বিষয়শ্রেণী:বাংলাদেশের রেলওয়ে জংশন স্টেশন
জেনারেলাইজড  সিস্টেম অফ প্রিফারেন্সেস, অথবা জিএসপি () বিশ্ব বাণিজ্য সংস্থা (ডব্লিওটিও) এর সাধারণ নিয়ম থেকে ছাড় দেয়ার একটি প্রথাগত পদ্ধতি, (পূর্বে যা জেনারেল এগ্রিমেন্ট অফ ট্যারিফ এন্ড ট্রেড বা গ্যাট নামে পরিচিত ছিল)। বিশেষ করে, এটি সর্বোচ্চ বিশেষ সুবিধাপ্রাপ্ত নীতি (মোস্ট ফেবারড নেশন - এমএফএন) থেকে ছাড় দেয়ার একটি আনুষ্ঠানিক পদ্ধতি যেখানে এমএফএন কোনো ডব্লিওটিও সদস্যরাষ্ট্রকে অন্যসকল ডব্লিওটিও সদস্যরাষ্ট্র হতে আসা আমদানীকে সমানভাবে গণ্য করতে বাধ্য করে। প্রকৃতপক্ষে, এমএফএন অনুযায়ী সমান শুল্ক আরোপের মাধ্যমে অন্য সকল ডব্লিওটিও সদস্য রাষ্ট্র হতে আসা আমদানীর সাথে সমানভাবে আচরণে বাধ্য করে।  এছাড়াও জিএসপি ধনী রাষ্ট্রগুলোর শুল্ক না কমিয়ে, অনুন্নত রাষ্ট্রগুলোর জন্য শুল্ক কমাতে এমএফএন এ ডব্লিওটিও সদস্য রাষ্ট্রকে ছাড় দিয়ে থাকে।   প্রতিক্রিয়া  আপাতদৃষ্টিকোণে মনে করা হয় যে, উন্নয়নশীল দেশগুলো দলবদ্ধভাবে জিএসপি পরিকল্পনার আওতায় নিয়ে আসার ফলে মিশ্রভাবে সুবিধাভোগ করতে পেরেছে। অন্যদিকে অধিকাংশ ধনী দেশগুলো অর্থনৈতিক সহযোগিতা ও উন্নয়ন সংস্থা (ওইসিডি) বহির্ভূত সদস্য দেশে এ পরিকল্পনার আওতায় সুবিধা দেয়ায় বিরুদ্ধাচরণ করছে। সাধারণতঃ প্রত্যেক জিএসপি পরিকল্পনায় বেশকিছু বিধি-নিষেধ ব্যক্ত করা হয়। তারপরও মার্কিন যুক্তরাষ্ট্র বেশকিছু দেশকে কৌশলগত কারণে এ সুবিধার বাইরে রেখেছে। তন্মধ্যে, ভিয়েতনামে সমাজতান্ত্রিক সরকার ব্যবস্থা বিদ্যমান, লিবিয়াকে সন্ত্রাসবাদে সহযোগিতা করার অভিযোগ এবং মার্কিন বুদ্ধিবৃত্তিক আইন বাস্তবায়নে সহযোগিতা না করা অন্যতম।   তথ্যসূত্র    বহিঃসংযোগ    Information from the UNCTAD about GSP programs in general.   Introduction to the U.S. GSP program by the U.S. Trade Representative.   Information from the European Commission on the E.U. GSP arrangements.   Introduction to Japan's GSP program by the Japanese Ministry of Foreign Affairs.  বিষয়শ্রেণী:বিশ্ব বাণিজ্য সংস্থা